清明日登張女郎神廟
作者：蘇癿
朝代：唐

paragraphs: 汧水北，隴山東，漢家神女廟其中。
寒食盡，清明旦，遠近香車來不斷。
飛泉直注漴道間，大岫橫遮隱（伯三八八五卷無此字）天半。
花正新，草復綠，黃鶯現見（任半塘改爲「睍睆」）[遷喬]（〖千橋〗從任說改）木。
汧流括（任改作「活」），古樹攢，隴[坂]（（返）從任說改）高高布雲族（疑應作「簇」，任改爲「端」，恐非。
）水清靈，竹矇密，無匣仙潭難延碧。
談（任改作「淡」）樓閣，人畫成，翠嶺山花天繍出。
塵冥寞，馬盤桓，爭奔陌上聲散散。
公子王孫一隊隊，管絃歌舞幾般般。
酌醴醑，補（伯三八八五卷作「捕」，似皆未允，任錄作「舞」，似無據）錦筵，羅幃翠幕奄（任改作「掩」）靈泉。
是日（任錄誤作「堤上」）淹留不覺寐，歸來明月滿秦川。
（見伯三六一九卷、伯三八八五卷。
）（按：任半塘先生《敦煌歌辭總編》卷三錄此詩，僅據伯三六一九卷，文字偶有誤，但校改處亦頗可採，又推測蘇癿應爲哥舒翰同時人，亦可備一說。
）。